ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
26 มิ.ย. 2558

สรุปภาวะตลาดภาคเช้า : SET ทรงๆ – SET ทรงตัว โดยแกว่งแคบบริเวณ 1520 +/-3จุด แม้ตัวเลขส่งออกในพ.ค.น่าผิดหวังหดตัวถึง 5% yoy อย่างไรก็ตามนำเข้าหดตัวกว่าถึง 20% yoy ทำให้ดุลการค้าออกมาเกินดุล และมากกว่าที่ตลาดคาด ส่งผลให้ไม่ได้เป็นปัจจัยลบต่อ SET ด้านปัจจัยต่างประเทศ ติดตามการเจรจาหนี้กรีซอีกครั้งในวันเสาร์นี้ หลังยังไม่ได้ข้อสรุป ทั้งนี้ SET ปิดภาคเช้าที่ระดับ 1521.15 จุด (+0.11%) ด้วยมูลค่าซื้อขาย 1.6 หมื่นลบ. กลุ่มหลัก ปิดบวกลบไม่มากนัก ด้านตลาดภูมิภาคแกว่งแคบ มีเพียงฮ่องกงและจีนที่ลงแรง
กลยุทธ์ที่แนะนำ :ช่วงบ่าย: ปรับแนวรับระยะสั้นขึ้นมาอยู่ที่ 1518 และ 1513 จุด ไม่ต่ำกว่ายังเป็นสัญญาณที่ดีในภาคบ่าย เพื่อขึ้นทดสอบบริเวณ 1525-1530 จุด ปัจจัยหนุนหลัก ยังมองมาจาก Window dressing จนถึงสิ้น 30 มิ.ย. ส่วนประเด็นติดตาม รอความคืบหน้าการเจรจาหนี้กรีซในวันเสาร์นี้ กลยุทธ์ ผู้มีหุ้นอยู่ถือต่อ ส่วนการเก็งกำไรยังทำได้ โดยให้ระวังต่ำกว่า 1513 จุด จะเริ่มเป็นสัญญาณลบ และใช้ลดพอร์ตสำหรับผู้มีหุ้นอยู่ ทั้งนี้ หุ้นแนะนำตามสัญญาณเทคนิค ได้แก่ BWG (รับ 1.73 ต้าน 1.84 Cut 1.68) และ PS (รับ 26.25 ต้าน 28.00 Cut 25.50)